# data[].attributes.headline
Prazo ata o día 10, para entregar na caixa situada na Biblioteca

# data[].attributes.subject
Prazo ata o día 10, para entregar na caixa situada na Biblioteca

# data[].attributes.body
Actividade promovida polo Equipo da Biblioteca

# data[].attributes.attachment_link.readable_text
A candeloria é unha palabra que ten a orixe no substantivo latino candela -ae, 'luz alimentada con cera ou sebo', termo co que se crea no latín tardío festa candelarum, 'a festa das candeas', que chega a nós acurtando a locución. Celébrase o día 2 de febreiro, época importante no ciclo astronómico, pois coincide coa metade do inverno, no intre xusto entre o solsticio da estación fría e o equinoccio de primavera, ( pola candeloria, medio inverno vai fóra), no momento en que medran os días e a natureza comeza a preparar o estourido de vida que está a chegar.

Sendo un intervalo relevante do ciclo estacional non é de estrañar que todas as culturas tivesen celebracións ao redor da data, sempre festexando a volta da luz e do desexo de fertilidade. Así, na mitoloxía celta, chamábanlle Imbolg, celebración na honra da deusa Brigit, protectora das colleitas, o gando e a fecundidade. A candeloria tamén podería estar relacionada coa festa romana das Lupercais, na que, alén de venerar o deus da fertilidade e a sexualidade masculina, Pan, facíase unha procesión onde os participantes zorregaban a xente cunhas tiras de coiro, co obxecto de "purificala". O catolicismo procurou rematar coa festa -como fixo con moitas outras celebracións pagás-; para iso, o papa Xelasio transformouna na festividade relixiosa da "purificación" da Virxe María e mais a presentación de Xesús no templo; co paso do tempo, fíxose costume nas parroquias bendicir as candeas que se empregarían logo en caso de tronada ou nos velorios para alumear o defunto no camiño ao máis alá.
A voda dos paxariños
A partir da candeloria, ningunha ave voa soa di o refrán para lembrar que o mes de febreiro comeza, na cultura popular, cunha celebración ben especial, xa que casan os paxariños, ao que comeza o retorno das aves migratorias e os cortexos preludian o renacer primaveral. Da importancia que ten esta representación na imaxinaría tradicional europea dá conta a multitude de estampas nas que, desde tempos inmemoriais, o símbolo do amor e a unión sentimental son apaixonadas parellas de aves xuntando os peteiros. Tal é así que algunhas persoas defenden que, para nós, o 2 de febreiro debe ser a data do amor romántico, e non a que se celebra doce días máis tarde na honra dun crego romano do século III, chamado Valentín, representado cun rapazolo gordecho e voador que anda aseteando a xente... onde vai parar! Non hai comparación!

# data[].attributes.attachment_link.title
candeloria | Mira que din | Portal das Palabras

# data[].attributes.attachment_link.description
A candeloria é unha palabra que ten a orixe no substantivo latino candela -ae, 'luz alimentada con cera ou sebo', termo co que se crea no latín tardío festa candelarum, 'a festa das candeas', que chega a nós acurtando a locución.

# data[].attributes.attachment_link.title
2023 Manifesto da AELG no Día de Rosalía de Castro

# data[].attributes.headline
Xa figuramos na páxina da AELG polo Día de Rosalía

# data[].attributes.subject
Xa figuramos na páxina da AELG polo Día de Rosalía

# data[].attributes.headline
Día dos Medios en Galego: Resumo do concerto de Ortiga e Grande Amore na Sala Capitol-Compostela

# data[].attributes.subject
Día dos Medios en Galego: Resumo do concerto de Ortiga e Grande Amore na Sala Capitol-Compostela

# data[].attributes.attachment_link.readable_text
Cada 7 de febreiro Galicia celebra o Día dos Medios en Galego. Unha data que lembra a saída da primeira publicación xornalística realizada integramente na nosa lingua. Aló por 1876, Valentín Lamas Carvajal editaba en Ourense 'O Tío Marcos d'A Portela'.

Para celebralo, a Asociación de Medios en Galego (AMEGA), coa colaboración da Secretaría Xeral de Política Lingüística, a Deputación da Coruña e o Concello de Santiago, organizou un mini festival de música galega contemporánea cos concertos de Grande Amore e Ortiga.

Coas entradas esgotadas practicamente en dúas horas, a Sala Capitol acolleu un ambiente espectacular, no que se demostrou a conexión da rapazada coa música do país, feita na nosa lingua. "Fai máis o que faga Ortiga ou Grande Amore no escenario que o que poidamos dicir todos os políticos sobre a lingua", apuntaba ben Valentín García, Secretario Xeral de Política Lingüística.

Grande Amore puxo a mover a lingua, e o esqueleto, ás 800 persoas que encheron a sala, cos seus ritmos electrónicos e as súas crúas letras. Ver á rapazada cantar a capela "esta pena que a veces teño" foi espectacular.

Ortiga, coa compañía de Cibrán García, o seu alter ego de Boyanka Kostova, sacou a verbena a rodar, convertindo en cumbias grandes mitos da música popular galega, mesmo baixando a cantar co seu entregado público.
140 medios
O evento serviu ademais para que a mocidade da capital galega coñecese de primeira man a existencia de 130 medios que utilizamos a nosa lingua como vehículo. A AMEGA lanzou un vídeo promocional antes de comezar os concertos e os artistas lembraron sobre o escenario a data que celebramos.

A AMEGA está formada a día de hoxe por máis 50 medios, entre os que se atopa a nosa Revista Pincha.

# data[].attributes.attachment_link.title
A mocidade #Movealingua polo Día dos Medios en Galego - Revista Pincha

# data[].attributes.attachment_link.description
Cada 7 de febreiro Galicia celebra o Día dos Medios en Galego. Unha data que lembra a saída da primeira publicación xornalística realizada integramente na nosa lingua. Aló por 1876, Valentín Lamas Carvajal editaba en Ourense 'O Tío Marcos d'A Portela'.

# data[].attributes.body
#entroidototal #pilipampin @pilipampin @ortiga #ortiga.ortiga.ortiga. @ernierecords

# data[].attributes.body
Actividades do Día de Rosalía

# data[].attributes.body
Imaxes do Entroido 23 no #IesPlurilingüeFontexería